Referat af ordinært stormøde i Tinggården onsdag d. 8. marts 2018

1. **Valg af dirigent, referent og stemmeudvalg.**

Dirigent : Simon (4) Referent: Marianne (6)

Stemmeudvalg: Lene (108) Tony(148)

1. **Fremlæggelse af afdelingsbestyrelsens beretning.**

Jørgen Kieler (33) fremlagde beretningen. Se bilag...

Beretningen affødte 3 spørgsmål:

* Hvor går de penge hen, som Tinggården sparer på sammenlægningen? Svar: Regeringen tvinger en besparelse igennem for at undgå huslejestigninger på sigt.
* Hvornår går arbejdet med udskiftning af tagene i Tinggården 2 i gang?

Svar: Det er uvist. Der skal være en større opsparing før renoveringen for alvor sættes i gang. Evt. problemer med vandskader klares, når problemet opstår.

 - Er der nyt om årsagen til branden i gruppe E´s fælleshus? Svar: Intet nyt.

1. **Årsberetningen blev enstemmigt godkendt.**
2. **Orientering om nyt samarbejde i Herfølge.**

Marianne Toftegård fra DAB og hendes kollega orienterede om det nye samarbejde med de andre boligafdelinger i Herfølge.

Det nye samarbejde bliver sat i gang 1.juli 2018. 5 afdelinger skal samarbejde som et stort team – ialt 14 medarbejdere. Vi er blevet pålagt af regeringen at effektivisere og spare 8,2 % frem til 2020. DAB, står som administrator og for gennemførelsen af sammenlægningen. DAB mener, der kan spares på diverse indkøb, da der kan købes større partier af gangen – hårde hvidevarer, materialer til vedligeholdelse, maskiner osv. Desuden regner DAB med en bedre service af beboerne, da de 5 afdelinger f.eks. kan hjælpe hinanden, når der er sygefravær blandt ejendomsfunktionærerne. Der har været samtaler med alle medarbejdere, som er blevet spurgt om, hvor de helst ser sig selv.

Der bliver rum i alle afdelinger til frokostpauser m.v. Beliggenheden af det centrale kontor til ejendomslederen m.fl. bliver afgjort af afdelingernes bestyrelser og medarbejderne. Der er ansat en ejendomsleder, som skal starte 1.april. Derefter bliver der ansat en sekretær. DAB har planer om at beboerne i afdelingerne skal have fotos af ejendomsfunktionærerne – eller de skal bære skilte med foto og navn.

* For yderligere information om sammenlægningen, se bilag...powerpoint..
* Efter orienteringen om sammenlægningen var der tid til spørgsmål:
* En beboer er bekymret for om sammenlægningen kommer til at gå ud over nærhedsprincippet, hvor beboerne og ejendomsfunktionærerne kender hinanden samt at der bliver en ringere service? Svar: DAB vil gøre, hvad de kan for at beboerservicen ikke bliver dårligere og at beboere og medarbejdere lærer hinanden at kende.
* Hvor kan alle medarbejderne være, hvis de alle skal samles? Svar: KAB betaler for en ny bygning til formålet ( det har vi på skrift).
* Kan Tinggården træde ud af samarbejdet, hvis beboerne synes at det fungerer dårligt med samarbejdet? Svar: Ja, vi kan opsige projektet, hvis vil vil.
* DAB opfordrer til tålmodighed, da det tager tid før sammenlægningen vil fungere optimalt. Sammenlægningen vil blive evalueret løbende.
* Afdelingsbestyrelsen er blevet hørt og Organisationsbestyrelsen har besluttet at gå med til sammenlægningen på opfordring fra DAB. Da bestyrelserne er beboervalgte har de mandat til dette.
1. **Godkendelse af afdelingens regnskab for perioden 1.oktober til 30.september 2017.**

Det omdelte regnskab blev gennegået af Marianne Toftegård fra DAB.

Et spørgsmål: hvordan kan det værer at der er indtægt på posten,”kældre”? Svar:

Mobilselskabet ”3” betaler Tinggården for at have antenner og antenneforstærkere på Tinggårdens grund samt betaling for ekstra opbevaringsrum.

1. **Indkomne forslag.**

Der er ikke kommet forslag fra beboerne.

1. **Valg af medlemmer til afdelingsbestyrelsen og organisationsbestyrelsen.**

I afd.bestyrelsen: Merete (120) genopstiller ikke. Søren (6) opstiller og bliver valgt. Jørgen (33) og Per (75) genopstiller og bliver valgt. Suppleanter, Charlotte (56) og Marianne (6) genvælges.

I org.bestyrelsen: Vibeke (75) og Mette (67) genvælges for de næste 2 år. Merete(120)genvælges som suppleant.

1. **Valg til de diverse udvalg i Tinggården:**
2. Pyramiden (tidligere kaldet ”Hullet”)- Pouline (24), Karoline (102), Kjeld (192)
3. Forsamlingshuset/nøgler – Marit (53) (regnskab), Karoline (102), Lene (16)
4. Haveforeningen Tinglyst- Astrid (70), Birgit(55), Marianne (6)
5. Velkomstudvalget- Birgit (55), Kirsten (65)
6. Trivselsudvalget- Ida (55), Charlotte (56)
7. Boremaskine (slagbor)- Simon (4), Lise (80)
8. Udlån af grill- Tom (100), Merete (120)
9. Cafe´udvalget- Karoline (102), Birgit (106), Jette (110), Søren (6)
10. Jubilæumsudvalget – der er ikke nogen endnu, da det blev besluttet at udskyde jubilæums-arrangementerne til 2019. Vi kan nedsætte et udvalg på stormødet i maj måned 2019.
11. **Eventuelt:**
* Jørgen opfordrede forsamlingen til at bruge vores dejlige svømmehal i Herfølge. Der er åbent mandag og torsdag kl. 14.00 – 15.30 begge dage.
* Spiseklubben er åben for flere medlemmer – kom glad som gæst til 40 kr. Pr. næse. Der kommer telefonnumre på klubbens medlemmer på Tinggårdens hjemmeside, så gæster kan tilmelde sig.
* En opfordring til at komme med i facebookgruppen : ”Tinggården nabohjælp”
* Flemming (25 tv.) spurgte om hullet i forsamlingshusets væg kunne repareres. Svaret var, at det blev lavet samtidig med tagene i Tinggården 2.